Recommended byColombia
గత ఎపిసోడ్‌లో జరిగిన కథ..
అమర్‌తో చిన్నీ మాట్లాడి, సంజాయిషీ ఇచ్చే ప్రయత్నం చేయగా.. అమర్ అడ్డు చెబుతాడు. కుర్చీలో నిర్జీవంగా చూస్తూ ఉన్న తండ్రి రమేష్ చంద్ర చిన్నీని అవమానిస్తాడు. ఎప్పటి నుంచి ఉన్న తన అనుమానాన్ని కూడా బయటపెడతాడు. దాంతో చిన్నీ మనసు విరిగిపోతుంది. ‘నేను ఈ మధ్య కాలంలో వచ్చానేమో.. కానీ సమీర్‌ని చిన్నప్పటి నుంచి చూస్తున్నారుగా? మరి ఎందుకు అతడికీ నాకు ఈ కలంకం అంటగట్టారు? మీరు నాకు అక్రమ సంబంధం అంటగట్టి మీ మీద నాకున్న గౌరవాన్ని కూడా పోగొట్టుకున్నారు. ఇక జీవితంలో నా ముఖం మీకు చూపించను’ అని చెప్పి బయటికి వెళ్లిపోతుంది. సమీర్ తిరిగి ఇంటికి వచ్చేసరికి చిన్నీ ఇల్లు వదిలి వెళ్లిపోతుంది.
709 ఎపిసోడ్‌లో హైలైట్స్‌..
చిన్నీ ఇంట్లోంచి శాశ్వతంగా బయటికి వచ్చేస్తుంది. కన్నీళ్లతో అలా సూన్యంలోకి చూస్తూ.. నడిచి వెళ్లిపోతుంది. కాస్తదూరం వెళ్లాకా.. అమర్‌తో తన పరిచయం దగ్గర నుంచి.. బంధాన్ని దూరం చేసుకునేంతవరకూ ఒకదాని తర్వాత ఒకటి తలుచుకుంటూ ఏడుస్తుంది. చావు తప్ప నాకు వేరే దారి లేదని.. చచ్చిపోవాలని నిర్ణయించుకుంటుంది. కానీ తన కడుపులో పెరుగుతున్న బిడ్డ కోసం ఆలోచించి.. ‘బతకాలి’ అనుకుంటుంది.
Read Also: మీరు ‘కోయిలమ్మ’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఒక్క క్లిక్‌తో!
లక్ష్మీ.. తన భర్త అశోక్‌ కుమార్‌ మాటలనే తలుచుకుని కుమిలిపోతుంది. ‘నువ్వు నీ కూతురు చిన్నీ కోసం వెళ్లాలనుకుంటే నేను కట్టిన తాళి తీసి వెళ్లిపో’ అంటాడు అశోక్ కుమార్. ఆ మాటలు గుర్తు చేసుకుని బాగా ఏడుస్తుంది. అటు కూతురు దగ్గరకు వెళ్లలేక.. ఇటు భర్తని వదులుకోలేక మదనపడుతుంది. తన అంతరాత్మ వేసిన ప్రశ్నలకు సమాధానంగా.. చివరికి చిన్నీని కలుసుకోవాలనే నిర్ణయానికి వచ్చి.. భర్త కంగువాకు క్షమాపణలు చెప్పి ఇంట్లోంచి బయలుదేరుతుంది.
అమర్‌ తండ్రికి మందులు వేసి.. జాగ్రత్తగా చూసుకుంటూ ఉంటారు. ఇంతలో మనోరమా కావాలనే.. వసుందరాదేవి(అమర్‌ తల్లి) ఫొటో ముందు నిలబడి.. దొంగ ఏడుపు ఏడుస్తుంది. ‘అసలు ఆ చిన్నీ ఎంత పని చేసింది.. కన్నతండ్రి లాంటి మామగారిని చంపాలని చూస్తుందా’ అంటూ అమర్‌కి చిన్నీ మీద కోపం మరింత పెరిగేలా చేస్తుంది. ఇంతలో సింధూ వచ్చి.. ‘మావయ్యగారికి ఎలా ఉంది? మావయ్యగారు పరిస్థితి ఏంటీ’ అంటూ ఆరాలు తీసి తను కూడా లేని బాధను ఉన్నట్లుగా నటిస్తూ ఉంటుంది. మొత్తానికి మామగారిని తల్లి ఇంద్రజ తోసే ప్రయత్నం జరిగిన తర్వాత నుంచి సింధూ అజ్ఞాతంలోకి వెళ్లిపోయింది. కథ మొత్తం తల్లి ఇంద్రజనే నడిపించింది. మరిన్ని వివరాలు తరువాయి భాగంలో చూద్దాం. కోయిలమ్మ కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.